**NADLIMITNÁ ZÁKAZKA**

**VEREJNÁ SÚŤAŽ**

v zmysle § 66 bod 7 písm. b) zákona č. 343/2015 Z. z. o verejnom obstarávaní v platnom znení
(ďalej len „zákon o verejnom obstarávaní“)

**SÚŤAŽNÉ PODKLADY**

**„Digitálna infraštruktúra škôl - Národný centrálny uzol (NCU)“**

**A.3 Kritériá na vyhodnotenie ponúk a pravidlá ich uplatnenia**

Bratislava, 12.6. 2025

**A.3 Kritériá na vyhodnotenie ponúk a pravidlá ich uplatnenia**

1. Kritériom na vyhodnotenie ponúk **je najnižšia celková cena za predmet zákazky bez DPH.**
2. Uchádzač predloží vypracovaný a podpísaný návrh na plnenie kritérií určených verejným obstarávateľom na vyhodnotenie ponúk, pričom musí platiť, že uvedený údaj týkajúci sa kritéria - cena musí byť zhodný s údajmi uvedenými v návrhu zmluvy.
3. **Celková cena za predmet zákazky v EUR bez DPH** (tzn. návrh na plnenie kritérií na vyhodnotenie ponúk) **bude vyjadrená ako súčet všetkých cien** za Položku 1, Položku 2, Položku 3 a Položku 4.
4. V kalkulácii ceny musia byť zahrnuté všetky náklady spojené s poskytovaním predmetu zákazky podľa požiadaviek uvedených v časti Opis predmetu zákazky a  Obchodné podmienky plnenia predmetu zákazky týchto súťažných pokladov, teda náklady na celý predmet zákazky tak, ako je to uvedené v oznámení o vyhlásení verejného obstarávania, v týchto súťažných podkladoch a v iných dokumentoch poskytnutých verejným obstarávateľom vrátane všetkých zliav, daní, cla, poplatkov, licenčných poplatkov, platieb vyberaných v rámci uplatňovania nesadzobných opatrení ustanovených osobitnými predpismi, ako aj iných nákladov súvisiacich s plnením predmetu zákazky. Uchádzač nie je oprávnený požadovať akúkoľvek inú úhradu za prípadné dodatočné náklady, ktoré si nezapočítal do ceny za predmet zákazky.
5. Pravidlá na uplatnenie kritérií a spôsob vyhodnotenia ponúk podľa jediného kritéria:

Úspešným uchádzačom sa stane ten uchádzač, ktorého ponuka sa na základe pravidiel na uplatnenie kritérií na vyhodnotenie ponúk umiestni na prvom mieste v poradí, tzn. **uchádzač s najnižšou celkovou cenou za predmet zákazky v EUR bez DPH**. Ostatné ponuky budú zoradené vzostupne podľa výšky ponúkanej celkovej ceny v EUR bez DPH, tzn. ponuke s najvyššou celkovou cenou bude priradené najvyššie poradové číslo.

1. V prípade rovnosti dvoch alebo viacerých ponúk na prvom mieste v poradí bude úspešná ponuka toho uchádzača, ktorá bude mať uvedenú nižšiu cenu spolu v EUR bez DPH za Položku č. 3 Poskytovanie služieb zabezpečovania prevádzky NCU.
2. Návrh na plnenie kritérií musí byť uchádzačom vyjadrený v EUR bez DPH so zaokrúhlením maximálne na dve desatinné miesta a musí byť vyšší ako nula.